Document ID: 31990R2883

Title and Content:
***** ΚΑΝΟΝΙΣΜΟΣ (ΕΟΚ) αριθ. 2883/90 ΤΗΣ ΕΠΙΤΡΟΠΗΣ της 5ης Οκτωβρίου 1990 για τον καθορισμό της καταγωγής του χυμού σταφυλιού Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 2472/90 της Επιτροπής (2), και ιδίως το άρθρο 15, Εκτιμώντας: ότι την κατάταξη των εμπορευμάτων που περιγράφονται στον κανονισμό (ΕΟΚ) αριθ. 2026/73 της Επιτροπής της 25ης Ιουλίου 1973 για τον καθορισμό της καταγωγής του χυμού σταφυλιού (3), χρησιμοποιείται η ονοματολογία του Κοινού δασμολογίου η οποία βασίζεται στην Ονοματολογία του συμβουλίου τελωνειακής συνεργασίας· ότι αυτή έχει αντικατασταθεί από το Εναρμονισμένο σύστημα περιγραφής και κωδικοποίησης των εμπορευμάτων το οποίο εφαρμόζεται στην Κοινότητα μέσω της συνδυασμένης ονοματολογίας· ότι για λόγους σαφήνειας, είναι προτιμότερο να αντικατασταθεί εξ ολοκλήρου ο κανονισμός (ΕΟΚ) αριθ. 2026/73· ότι οι προαναφερθείσες προσαρμογές της συνδυασμένης ονοματολογίας αποτελούν απλές προσαρμογές τεχνικής φύσης που δεν προϋποθέτουν καμία τροποποίηση όσον αφορά το πεδίο εφαρμογής των κανόνων που είχαν προηγουμένως θεσπιστεί με τον κανονισμό (ΕΟΚ) αριθ. 2026/73, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μεταποίηση του μούστου σταφυλιού, του κωδικού ΣΟ ex 2009 σε χυμό σταφυλιού που υπάγεται στην ίδια κλάση, δεν προσδίδει την καταγωγή της χώρας στην οποία πραγματοποιήθηκε η εν λόγω μεταποίηση. Άρθρο 2 Με τον όρο «κλάση» στον παρόντα κανονισμό νοούνται οι κλάσεις (κωδικοί τεσσάρων ψηφίων) που χρησιμοποιούνται στην ονοματολογία η οποία αποτελεί το Εναρμονισμένο σύστημα περιγραφής και κωδικοποίησης των εμπορευμάτων. Άρθρο 3 Ο κανονισμός (ΕΟΚ) αριθ. 2026/73 καταργείται. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Οκτωβρίου 1990.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 11
5017
4380
4256

EuroVoc IDs (Expanded): 11
5017
4380
4256

Dataset Source: meu

Split: train